S-832/2022

Mál þetta sem dómtekið var 30. ágúst 2022 höfðaði Lögreglustjórinn á höfuðborgarsvæðinu með ákæru 3. maí 2022 á hendur ákærðu B-kvk-þgf B-kvk-þgf K-kvk-þgf, kt. [...]:

„fyrir umferðarlagabrot með því að hafa, þriðjudaginn 22. júní 2021, ekið bifreiðinni [...] svipt ökurétti og óhæf til að stjórna henni örugglega vegna áhrifa ávana-og fíkniefna (í blóði mældist amfetamín 150 ng/ml og tetrahýdrókannabínól 2,5 ng/ml) um Ármúla í Reykjavík, þar sem lögreglan hafði afskipti af ákærðu.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.“

I.

Kröfur ákærðu í málinu eru þær að henni verði gerð sú vægasta refsing sem lög leyfa. Þá krefst verjandi ákærðu hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærða hefur játað sakargiftir og var málið tekið til dóms án frekari sönnunarfærslu eftir að sækjanda og verjanda ákærðu hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...] og hefur samkvæmt framlögðu sakavottorði fimm sinnum áður sætt refsingu. Við mat á refsingu hafa eftirtalin mál áhrif. Sektargerð sem ákærða undirgekkst hjá Lögreglustjóranum á höfuðborgarsvæðinu 27. ágúst 2014 fyrir að aka ökutæki undir áhrifum áfengis. Sektargerðir sem ákærða undirgekkst 15. febrúar 2017 hjá Lögreglustjóranum á höfuðborgarsvæðinu fyrir akstur ökutækis undir áhrifum fíkniefna. Að endingu er litið til lögreglustjórasáttar sem ákærða undirgekkst 15. nóvember 2019 fyrir að aka ökutæki svipt ökurétti. Ákærða er samkvæmt þessu að ítreka í annað skipti akstur ökutækis undir áhrifum áfengis eða fíkniefna, og ítreka í fyrsta skipti sviptingarakstur. Með vísan til dómvenju í málum af þessu tagi og til 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 30 daga.

Með vísan til framangreinds þykir, í samræmi við kröfugerð ákæruvalds og með vísan til 3. mgr. 99. og 101. gr. umferðarlaga nr. 77/2019, rétt að svipta ákærðu ökurétti ævilangt frá birtingu dóms þessa að telja.

Samkvæmt 1. mgr. 235. gr. laga nr. 88/2008 um meðferð sakamála verður ákærða dæmdur til að greiða allan sakarkostnað málsins sem, samkvæmt framlögðu yfirliti um slíkan kostnað og með stoð í öðrum gögnum málsins, nemur samtals 135.507 krónum.

Þá greiði ákærða þóknun skipaðs verjanda sem þykir hæfilega ákveðin eins og í dómsorði greinir.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærða, B-kvk-nf B-kvk-nf K-kvk-nf, sæti fangelsi í 30 daga.

Ákærða sæti sviptingu ökuréttar ævilangt frá birtingu dóms að telja.

Ákærða greiði 135.507 krónur í sakarkostnað. Þá greiði ákærða þóknun skipaðs verjanda síns, V-kk-ef H. V-kk-ef lögmanns, sem þykir hæfilega ákveðin 141.360 krónur að virðisaukaskatti meðtöldum.

Ó-kk-nf E-kk-nf J-kk-nf